Rotonde

Ene rotonde, c' est on djinre di djonccion k' on-z ertrouve puvite so les voyes fwaites po les éndjins a rowes. 

 Sôres 
Il egzistêye deus grandès sôres di rotondes, sorlon les rîles k' on-z uze : li prumiristé a droete po les mineus ki sont dins l' rotonde ubén el leye-passaedje po les otos ki vegnnut d' ene voye raloyeye al rotonde.https://www.suzuki.be/fr/blog/rond-point-et-carrefour-giratoire-quelle-est-la-difference Li rotonde ewou çki fåt leyî li prumiristé åzès djins ki vegnnut di droete est lomêye « rotari ». Tins k' el rotonde wice k' i fåt leyî l' passaedje åzès sakîs ki sont ddins est lomêye « djiratwere ».

 Lwè 
El Beldjike, cwand on-z arive a ene rotonde, on-z a afwaire a deus plakes. Ubén li plake B1 ubén li plake B5. C' est yeusses ki mosternut åzès mineus s' i doevnut ralinti ubén s' arester dvant l' rotonde. Dins 100% des cas, i gn a ene plake D5 ki mostere l' sinse a shuve eyet ki mostere eto k' les rotondes bedjes sont todi des djiratweres.https://www.touring.be/fr/articles/circuler-sur-un-rond-point-ce-quil-faut-savoir

Les rotondes polnut awè deus, ubén troes bindes. Dins ci sitouwåcion la, on n' est nén oblidjî d' rôler so l' ci di droete. Avou ça k' si on fwait on toû inte 90 eyet 360 digrés, el binde di gåtche est l' ci k' est pus consieye. Tenawete ki pus èn éndjin est a droete, pus il a l' prioristé so les ôtes éndjins.https://www.awsr.be/la-courtoisie-indispensable-pour-eviter-les-accidents-dans-les-ronds-points/ 

 Istwere 
Les prumirès rotondes ont stî metowes so pî viè l' fén del dijhnêye 1790, come el ci atåvlé pa Pierre L'Enfant po li mwaisse-veye des Uyessês.https://science.howstuffworks.com/engineering/civil/roundabouts1.htm

 Critikes 

 Cas 
Il egzistêye deus grands beas costés des rotondes. Li prumî, c' est k' el convoye rote radmint. Li deujhinme, c' est k' elle ont dandjî di moens d' etertinance ki les ôtès sôres di djonccion.https://toolkit.irap.org/fr/safer-road-treatments/intersection-roundabout/https://environnement.brussels/sites/default/files/user_files/vademecum_f8_parti_fr_0.pdf

 Mås 
Li problinme d' espåce avou les rotondes, c' est k' ça prind del plaece timpesse. La eto k' les pîtons metnut pus di tins po rbate ene distance.

 Referinces eyet sourdants 

Categoreye:Voyes et tchmins